fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Ruoka-avun evoluutio: yhteisöllisyyttä nälkäisille ja ruokaa yksinäisille? - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Leipäjonojen sitkeä olemassaolo on jo pitkään ollut suomalaisen hyvinvointivaltion huomattavimpia häpeäpilkkuja. Leipäjonot nöyryyttävät niissä jonottavia ja ruoka-avun tarve kertoo yhteiskunnassamme vallitsevasta eriarvoisuudesta äänellä, jota on vaikea juhlapuheilla peittää. Sosiaaliturvan vähimmäistaso ei parhaista pyrkimyksistä huolimatta riitä kattamaan edes perustarpeita kaikista heikoimmille.
Tarpeellisuudestaan huolimatta ruoka-apua ei tunnusteta osaksi sosiaaliturvajärjestelmää, mutta osa yltäkylläistä ruokajärjestelmäämme se ilmiselvästi on. Se kanavoi joko tuottajien tai kaupan ylijäämää niille, jotka jäävät molempien järjestelmien marginaaleihin.
Leipäjonojen sijaan yhteisruokailuja ja kohtaamisen paikkoja
Viime aikoina on alettu pohtia, eikö ruoka-apua voisi edes hoitaa paremmin: seisottamatta ihmisiä räntäsateessa ja muutenkin inhimillisemmin ja osallisuutta edistäen. Yleinen vastaus tähän kysymykseen on osallistava yhteisö. Puhutaan ruoka-avun evoluutiosta, jossa kassien jakaminen jää sivurooliin ja painopiste siirtyy yhteisruokailuihin, kansalaistoimintaan, kohtaamispaikkoihin ja yhteisöllisyyden edistämiseen.
Uudessa ruoka-avussa toiminnan kohteena ei ole apua tarvitseva, vaan fyysinen tai mentaalinen tila, jossa hyvä- ja huono-osaiset ihmiset kohtaisivat ruokailun, kokkaamisen ja muun toiminnan merkeissä. Ruokaa hakevasta asiakkaasta puolestaan tulisi aktiivinen kansalaistoimija. Idea on kaunis mutta toteutus vielä keskeneräinen.
Yhteinen keittiö -hankkeessa kehitettiin ruokaylijäämää hyödyntäviä kohtaamispaikkoja
Kirkkohallituksen vuosina 2017–2018 toteuttama Yhteinen keittiö -hanke oli osa tällaista ruoka-avun evoluutiota. Siinä edistettiin Yhteisten keittiöiden – eli ruuan ympärille muodostuvien kohtaamispaikkojen – toimintakulttuuria ja leviämistä eri puolille Suomea. THL:n Sokra-koordinaatiohanke toteutti yhdessä Kirkkohallituksen kanssa arvioinnin, jossa etnografioin ja osallisuusindikaattorin avulla tutkittiin, kuinka Yhteiset keittiöt onnistuivat edistämään osallisuuden kokemusta.
Arviointi paljasti ennen kaikkea haasteita, joita ruoka-avun evoluutioon liittyy. Yhteiset keittiöt rakentuvat yleensä joko ruokajaon tai kohtaamispaikan ympärille, ja paikassa vallitsevaa toimintakulttuuria tai sen mainetta on vaikeaa muuttaa. Sekä ruoka-avulla että kohtaamispaikoilla on merkitystä osallisuuden kannalta, mutta arvioinnin perusteella yhteisöllisyyttä näyttää syntyvän vain korttelikeittiöihin, jotka toimivat aidosti alueidensa olohuoneina.
Ajattelutavan muuttaminen nälkäisten ruokkimisesta yhdessä tekemiseen ei selvästi ole helppoa. Kaikki kävijät eivät myöskään hyödy toiminnasta samalla tavoin. Esimerkiksi naiset kokevat yhteisöllisyyden lisääntyneen selvästi miehiä enemmän.
Onnistummeko luomaan uudenlaista kulttuuria?
Ruoka-avun evoluutiosta tulee vaikea yhtälö, koska ihmiset ovat erilaisia. Yhdet kaipaavat ruokaa, toiset yhdessä tekemistä ja kolmannet molempia.
Tavoitteena on yhdistää erilaiset tarpeet uudenlaiseksi kulttuuriksi, jossa ruoka-apua tarvitsevat pääsevät vaikuttamaan ja aktivoituvat toimimaan yhteisen hyvän eteen ja jossa kokonaiset yhteisöt innostuvat ruokajärjestelmän tuottaman ylijäämän hyödyntämisestä. Riskinä puolestaan on se, että kaikki saavat tasapuolisesti pettyä.
Keittiöt ilman rajoja. Yhteinen keittiö -hankkeen osallisuusvaikutusten arviointi (THL, 2019)
Sosiaalisen osallisuuden edistämisen koordinaatiohanke – Sokran verkkosivut
Marko Nousiainen erikoistutkija Yhdenvertaisuus, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.